জেলা পুলিশ সুপার (এসপি) সৈয়দ নুরুল ইসলামকে বিপিএম (বার) পিপিএম ময়মনসিংহ থেকে বিদায় দিলেও উনার কথা ভুলতে পারবেন না ময়মনসিংহবাসী। ময়মনসিংহের পুলিশের ইতিহাসে তিনি স্বর্ণাক্ষরে থাকবেন। তিনি কুমিল্লা জেলায় বদলী হলেও তাকে বহুদিন মনে রাখবে ময়মনসিংহ জেলার বাসিন্দারা। ময়মনসিংহে সন্ত্রাস, চাঁদাবাজি ও মাদক নিয়ন্ত্রণে তিনি ছিলেন অপরাধীদের কাছে বড় এক আতংকের নাম। এমনকি সরকারি দলের সন্ত্রাসী, মাস্তানরাও তার ভয়ে সব সময় তটস্থ থাকত।